અમરેલી તથા સમગ્ર ગુજરાતમાં સામાજિક, શૈક્ષણિક તથા સેવા પ્રવૃતિ કરતા શ્રીમતિ શાંતાબેન હરિભાઈ ગજેરા ચેરીટેબલ ટ્રસ્‍ટ સુરતના ટ્રસ્‍ટી તથા અગ્રણી લક્ષ્મી ડાયમંડ કાું. પ્રા.લી. મુંબઈના એમ.ડી. ડાયમંડ કિંગ અશોકભાઈ ગજેરાએ શાંતાબા મેડિકલ કોલેજ તથા હોસ્‍પિટલની મુલાકાત લઈને ગરીબ દર્દીઓના ખબર અંતર પૂછીને ફ્રુટ વિતરણ કરીને જન્‍માષ્‍ટમી પર્વ ઉજવ્‍યું હતું. તથા ગરીબ દર્દીઓને મળીને શાંતાબા મેકિડલ કોલેજના ટ્રસ્‍ટી અશોકભાઈ ગજેરાએ જણાવ્‍યું હતું કે ગરીબ દર્દીઓના આશિર્વાદ એ જ મારા માટે જન્‍માષ્‍ટમીની સાચી ઉજવણી છે. અશોકભાઈ ગજેરાના આ ફ્રુટ વિતરણ તથા મુલાકાત દરમિયાન ખોડલધામ ટ્રસ્‍ટના ટ્રસ્‍ટી વસંતભાઈ મોવલીયા, પટેલ સમાજના પ્રમુખ ડી.કે. રૈયાણી, જિલ્‍લા બિલ્‍ડર્સ એસો.ના પ્રમુખ દિનેશભાઈ બાંભરોલીયા, જિલ્‍લા ખોડલધામ સમિતિના સહકન્‍વીનર સુરેશ દેસાઈ, હોસ્‍પિટલ તથા શાંતાબા મેડિકલકોલેજના સ્‍થાનિક વ્‍યવસ્‍થાપકો ચતુરભાઈ ખુંટ, પીન્‍ટુભાઈ ધાનાણી, અરજણભાઈ કોરાટ, ભીખાભાઈ કાબરીયા, નિમેષ બાંભરોલીયા, વલ્‍લભભાઈ રામાણી વિગેરે આગેવાનો જોડાયા હતા તથા અશોકભાઈ ગજેરાની આ સેવા પ્રવૃતિને બિરદાવી હતી.